text: Mindede blodigt slag for 161 år siden
  25 juli 2011 kl. 13.14
  To gange i dag blev et af historiens blodigste slag markeret med kransenedlæggelser. Det var Slaget på Isted Hede, som fandt sted for 161 år siden.
  65.000 soldater deltog i slaget mellem den danske og den slesvig-holstenske hær. Hvert tiende af dem døde.
  Mandag var der kransenedlæggesler først på den gamle Michaeliskirkegård i Slesvig og senere ved mindestenen ved Gedänchtnishalle overfor Isted Kirke. 
  Siden år 2000 har danskere og tyskere været fælles om at mindes det mest blodige slag i dansk krigshistorie. 
  Mindehøjtidligheden får et ekstra perpektiv i år, fordi Isted-løven, som blev skabt som minde om slaget, den 10. september vender tilbage til sin oprindelige plads på Flensborg Gamle Kirkegård. Hans kongelige højhed Prins Joachim deltager ved indvielsesceremonien.
  